དགོན་པ་འདིར་གཙོ་བོ་བཤད་གྲྭ་དང་།སྒྲུབ་གྲྭརྣམ་ཐར་གྲྭ་ཚང་།སློབ་ཆུང་བློ་གསལ་རྭ་བ་སྟེ་གྲྭ་ཚང་བཞི་ཡོད་ཅིང༌།བཤད་གྲྭ་བའི་ཐོས་བསམ་སློབ་གཉེར་གནང་ཡུལ་བཀའ་ངེས་དོན་མདོ་སྡེ་ཉི་ཤུ་དང༌།བསྟན་བཅོས་བྱམས་པའི་ཆོས་ལྔ།ཀླུ་སྒྲུབ་ཀྱི་བསྟོད་ཚོགས།ཐོགས་མེད་ཀྱི་རྒྱུད་བླའི་འགྲེལ་བ།ཆོས་རྗེ་ཀུན་མཁྱེན་ཆེན་པོ་དང་།རྗེ་བཙུན་ཏཱ་ར་ནཱ་ཐའི་ཡིག་ཆ་སོགས་གསུང་རབས་ཚད་ལྡན་ཁག་ལ་གཞི་བཅོལ།འབའ་མདའ་བ་ཐུབ་བསྟན་དགེ་ལེགས་རྒྱ་མཚོ་སོགས་ཀྱི་ཡིག་ཆའི་ཟུར་བརྒྱན་ཏེ།མདོ་ཕྱོགས་བཀའ་བོད་ཆེན་པོ་ལྔ་དང༌།སྔགས་ཕྱོགས་རྒྱུད་སྡེ་བཞི།ཐུན་མོང་རིག་གནས་དང་བཅས་པར་སྦྱང་བརྩོན་གནང་སྟེ།རྒྱུགས་འབྲས་རྩེར་སོན་རྣམས་རིམ་བཞིན་བཤད་གྲྭའི་སྒྲིག་གཞི་ལྟར་མཁན་པོ་དང་སློབ་དཔོན་གྱི་ཁྲི་ལ་ཕེབས་བཞིན་ཡོད།